CELEX: 31987R1879
Language: el
Date: 1987-06-30 00:00:00
Title: Κανονισμός (ΕΟΚ) αριθ. 1879/87 του Συμβουλίου της 30ής Ιουνίου 1987 για την τροποποίηση του κανονισμού (ΕΟΚ) αριθ. 3164/76 σχετικά με την κοινοτική ποσόστωση για τις οδικές εμπορευματικές μεταφορές μεταξύ των κρατών μελών

Avis juridique important

|

31987R1879

Κανονισμός (ΕΟΚ) αριθ. 1879/87 του Συμβουλίου της 30ής Ιουνίου 1987 για την τροποποίηση του κανονισμού (ΕΟΚ) αριθ. 3164/76 σχετικά με την κοινοτική ποσόστωση για τις οδικές εμπορευματικές μεταφορές μεταξύ των κρατών μελών  

Επίσημη Εφημερίδα αριθ. L 179 της 03/07/1987 σ. 0003 - 0003

***** ΚΑΝΟΝΙΣΜΟΣ (ΕΟΚ) αριθ. 1879/87 ΤΟΥ ΣΥΜΒΟΥΛΙΟΥ  της 30ής Ιουνίου 1987  για την τροποποίηση του κανονισμού (ΕΟΚ) αριθ. 3164/76 σχετικά με την κοινοτική ποσόστωση για τις οδικές εμπορευματικές μεταφορές μεταξύ των κρατών μελών  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 75,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι στις 16 Δεκεμβρίου 1986 το Συμβούλιο εξέδωσε την απόφαση 86/647/ΕΟΚ που καθορίζει την κατανομνή στα κράτη μέλη των συμπληρωματικών κοινοτικών αδειών για το έτος 1987, που προκύπτουν από την ετήσια και συμπληρωματική αύξηση της κοινοτικής ποσόστωσης σχετικά με τις οδικές εμπορευματικές μεταφορές (3)·  ότι είναι απαραίτητο να καθοριστεί ο οριστικός αριθμός των κοινοτικών αδειών για το έτος 1987 και η κατανομή των αδειών αυτών στα κράτη μέλη και να τροποποιηθεί ανάλογα ο κανονισμός (ΕΟΚ) αιρθ. 3164/76 (4), όπως τροποποιήθηκε τελευταία από τον κανονισμό (ΕΟΚ) αριθ. 3677/85 (5),  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 3 του κανονισμού (ΕΟΚ) αριθ. 3164/76, η παράγραφος 4 αντικαθίσταται από το ακόλουθο κείμενο:  «4. Για το έτος 1987, ο συνολικός αριθμός κοινοτικών αδειών που χορηγούνται στο σύνολο των κρατών μελών, στα πλαίσια της κοινοτικής ποσόστωσης, είναι 11 535 και κατανέμεται ως εξής:  Βέλγιο 1 036  Δανία 929  Γερμανία 1 735  Ελλάδα 293  Ισπανία 1 014  Γαλλία 1 488  Ιρλανδία 341  Ιταλία 1 424  Λουξεμβούργο 404  Κάτω Χώρες 1 553  Πορτογαλία 416  Ηνωμένο Βασίλειο 902.  Με την επιφύλαξη του άρθρου 3α, ένα κράτος μέλος μπορεί, από την 1η Ιουλίου 1987, να ζητήσει, για το έτος 1987, να μετατραπούν σε κοινοτικές άδειες βραχείας ισχύος σύμφωνα με τις λεπτομέρειες που προβλέπει το άρθρο 3α παράγραφοι 3 και 4, όλες ή μέρος των συμπληρωματικών κοινοτικών αδειών που προκύπτουν από το πρώτο εδάφιο, σε αναλογία 6 αδειών σύντομης διάρκειας για καθεμία από τις προαναφερόμενες συμπληρωματικές άδειες.»  Άρθρο 2  Ο παρών κανονισμός αρχίζει να ισχύει την 1η Ιουλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Λουξεμβούργο, 30 Ιουνίου 1987.  Για το Συμβούλιο  Ο Πρόεδρος  H. DE CROO  (1) ΕΕ αριθ. C 65 της 12. 3. 1987, σ. 4.  (2) Γνώμη που διατυπώθηκε στις 15 Ιουνίου 1987 (δεν δημοσιεύθηκε ακόμη στην Επίσημη Εφημερίδα).  (3) ΕΕ αριθ. L 382 της 31. 12. 1986, σ. 2.  (4) ΕΕ αριθ. L 357 της 29. 12. 1976, σ. 1.  (5) ΕΕ αριθ. L 354 της 30. 12. 1985, σ. 46.